[{"text_idx": "#000000", "text": "Velado al Itala Kongreso 2017"}, {"text_idx": "#000002", "text": "Itala Esperantista Federacio organizas la 19-26an de au\u0306gusto 2017 veladon por esperantistoj en la pitoreska Golfo de Taranto (sudorienta Italio). Ni velados admirante de la maro la tipajn vilag\u0302ojn de la regiono kaj g\u0302iajn mirindajn naturvidindaj\u0302ojn."}, {"text_idx": "#000003", "text": "Velumi estas ebleco por viziti interesajn lokojn en formo de respondeca turismo, interrilatig\u0302i kun samideanoj kaj ferii kune en nekutima etoso. La velumantoj, ensorbite de la naturaj elementoj, estas en strikta kontakto kun la maro, la vento kaj la simpleco; sen bruo, sen mals\u0302paro, sen urg\u0302o. Estos s\u0302anco por renkonti novajn geamikojn esperantistajn ene de la emocianta nekutima kadro de la velkrozado."}, {"text_idx": "#000004", "text": "La partopreno estas malfermita al c\u0302iuj velistoj kaj novicoj. Ne estas bezonata antau\u0306a sperto pri vels\u0302ipado, tamen c\u0302iu partoprenanto havos la eblecon stiri la jah\u0302ton kaj praktiki vels\u0302ipajn manovrojn. La velkrozado estos didaktika travivaj\u0302o, tamen ne estos kurso de faka Esperanto pri velado, sed kurso de velpraktikado en Esperanto. La jah\u0302testro donos al c\u0302iu partoprenanto ilustritan kajeron pri vels\u0302ipaj manovroj en Esperanto. La jah\u0302testro estas sperta itala velisto kaj velad-instruisto, volontulo, membro de Grupo Esperanto Tigullio, parolanto de Esperanto."}, {"text_idx": "#000005", "text": "Prezo por unu persono: 590 eu\u0306roj (antau\u0306pago 25%). La prezo inkludas: luadon de la jah\u0302to, jah\u0302testron kaj kajeron pri vels\u0302ipaj manovroj en Esperanto. La prezo ekskludas: vojag\u0302elspezojn por atingi la jah\u0302ton, komunan kason, kau\u0306cion, asekuron, littukojn."}, {"text_idx": "#000009", "text": "La jah\u0302to: modelo \u201cBavaria 44\u201d, 14 metrojn longa, kun 4 kajutoj, 10 kus\u0302lokoj, 2 necesejoj, kuirejo kaj saloneto."}]